ไฟแนนซ์ทูเดย์
แค่คิดก็โดนแล้ว ถึงกระทรวงการคลังจะเป็นคนต้นเรื่อง แต่ พล.อ.ประยุทธ์ จันทร์โอชา นายกรัฐมนตรี กลายเป็นคนต้องรับหน้าเสื่อชี้แจง เรื่อง การศึกษาตัดลดเงินอุดหนุนผู้สูงอายุ ที่จะตัดเงินช่วยคนชราที่มีรายได้เดือนละ 9,000 บาทขึ้นไป และมีบ้านหรือทรัพย์สินมูลค่า 3 ล้านบาทขึ้นไป เพราะถือว่ามีรายได้สูงมากพอจะเลี้ยงตัวเองได้ วิธีใหม่นี้คลังระบุว่า จะทำให้ใช้เงินงบประมาณน้อยลงปีละ 1 หมื่นล้านบาท
17 พ.ค. 2559

แค่คิดก็โดนแล้ว ถึงกระทรวงการคลังจะเป็นคนต้นเรื่อง แต่ พล.อ.ประยุทธ์ จันทร์โอชา นายกรัฐมนตรี กลายเป็นคนต้องรับหน้าเสื่อชี้แจง เรื่อง การศึกษาตัดลดเงินอุดหนุนผู้สูงอายุ ที่จะตัดเงินช่วยคนชราที่มีรายได้เดือนละ 9,000 บาทขึ้นไป และมีบ้านหรือทรัพย์สินมูลค่า 3 ล้านบาทขึ้นไป เพราะถือว่ามีรายได้สูงมากพอจะเลี้ยงตัวเองได้ วิธีใหม่นี้คลังระบุว่า จะทำให้ใช้เงินงบประมาณน้อยลงปีละ 1 หมื่นล้านบาท
ตอนนี้รัฐบาล คสช.ทำอะไรก็โดนโยงเป็นเรื่องการเมืองไปหมดแล้ว โดยเฉพาะเรื่องการไปแตะหรือตัด รัฐสวัสดิการต่างๆ ที่ประชาชนเคยได้ นายกฯ บ่นว่า หลายคนบอกว่ามันเป็นสิทธิประชาธิปไตย แต่คำว่าประชาธิปไตยไม่ใช่ว่าเท่ากันได้ทุกคน มันต้องมีช่องว่างการที่ต้องปรับกัน แต่คนปลุกระดมเรื่องรัฐบริหารเศรษฐกิจไม่ไหว ปลุกขึ้นคนเชื่อมากกว่าไม่เชื่อ
เรื่องการปรับประสิทธิ ภาพของการใช้เงินงบประมาณนั้น อธิบายเรื่องคลังถังแตกไปก็ไม่มีใครฟัง บางครั้งเรื่องเศรษฐกิจกับการเมืองก็แยกกันไม่ค่อยออก